Source: http://docplayer.fi/65198863-Lausunto-1-7-dnro-tta-oikeusministerio-yleista.html
Timestamp: 2018-02-23 17:21:47+00:00
Document Index: 14667658

Matched Legal Cases: ['KKO ', 'KKO ', 'KKO ', 'KKO ', 'tuomioistuin ', 'kko ']

LAUSUNTO 1 (7) Dnro tta Oikeusministeriö YLEISTÄ - PDF
LAUSUNTO 1 (7) Dnro tta Oikeusministeriö YLEISTÄ
Download "LAUSUNTO 1 (7) Dnro tta Oikeusministeriö YLEISTÄ"
1 1 (7) Oikeusministeriö Asia Lausuntopyyntö (OM 2/41/2014) koskien työryhmämietintöä Rikoslain menettämisseuraamuksia koskevien yleissäännösten tarkistaminen (3/2015) LAUSUNTO YLEISTÄ Menettämisseuraamusten yleissäännösten tarkistaminen on tarpeellista paitsi direktiivin vuoksi myös kotimaisista lähtökohdista. Yleissäännökset ovat olleet voimassa 13 vuotta ja niiden soveltamisesta on riittävästi käytäntöä, jonka perusteella säännöksiä voidaan tarkastella ja myös tarkistaa. Menettämisseuraamuksista säädetään rikoslain 10 luvun yleissäännösten lisäksi myös muualla lainsäädännössä. Tällöin on aina kyse erityissäännöksistä, jotka syrjäyttävät yleissäännökset. Viittaussäännöksistä riippuu, missä määrin myös yleissäännökset tulevat näissä tapauksissa sovellettaviksi. Rikoslain 32 luvussa säädetyillä rikostunnusmerkistöillä on välitön ja välttämätön yhteys menettämisseuraamuksiin, koska tunnusmerkistöissä säädetään rikoksella saatuun omaisuuteen (rikoshyötyyn) ryhtymisen rangaistavuudesta. Menettämisseuraamusten yleissäännösten uudistamisessa tarkastelua ei saisikaan rajoittaa pelkästään rikoslain 10 lukuun, vaan huomioon on otettava yleissäännösten suhde muuhun lainsäädäntöön. Näistä lähtökohdista Keski-Suomen käräjäoikeus pyydettynä lausunnonantajana ottaa kantaa eräisiin mietinnön kohtiin sekä esittää joitakin omia tarkistamisehdotuksiaan.
2 2 (7) YLEISPERUSTELUT Yleisperustelut ovat tiiviit, mutta kattavat. Niistä ei lausuta erikseen, vaan lausunnossa keskitytään yksityiskohtaisiin perusteluihin. YKSITYISKOHTAISET PERUSTELUT Rikoslain 10 luku 2 Hyödyn menettäminen 3 momentti Ehdotettu säännös mahdollistaisi rikoshyödyn lähes rajattoman konfiskoinnin kolmannelta. Kyseeseen tulisi perustelujen ja sanamuodon mukaan minkä tahansa siirtyneen omaisuuserän perusteella tapahtuva esine- tai arvokonfiskaatio. Kysymys on kuitenkin aina tietyn yksilöidyn rikoksen tuottamasta hyödystä riippumatta siitä, voidaanko rikosta lukea syyksi vai ei. Ero on olennainen rikoslain 10 luvun 3 laajennettuun hyödyn menettämiseen verrattuna ja tätä tulisi perusteluissa korostaa. Sivulla 60 esitettyä esimerkkiä avoparin yhdessä kuluttamasta rikoshyödystä ei voida pitää erityisen onnistuneena. Säännösehdotuksen sanamuodon mukaan on yhdentekevää, onko rikokseen osallistumaton puoliso osallistunut hyödyn kuluttamiseen. Olennaista on se, mitä hän tietää rikoksen tuottamasta hyödystä ja omaisuuden siirron syistä, tai siirtyikö omaisuus vastikkeetta. Säännösehdotus saattaisi esimerkkitapauksessa lisäksi mahdollistaa puolisoon kohdistetun arvomääräisen menettämisseuraamuksen joka tapauksessa kulutetun hyödyn osalta, mikäli kuluttaminen on ollut vastikkeetonta tai mikäli puoliso tiesi kulutetun omaisuuden rikoshyötyluonteesta. Lisäedellytyksenä ei tällöin olisi mikään myöhempi omaisuuden siirtyminen. Kuluttaminen saattaa näet täyttää säännösehdotuksessa edellytetyn menettämisseuraamuksen tai vahingonkorvauksen välttämiskriteerin (vrt. KKO 2009:59). Direktiivi epäilemättä edellyttää esitettyä säännöstä, eikä Keski-Suomen käräjäoikeus näe aihetta sitä vastustaa. Perusteluissa on kuitenkin jäänyt lähes kokonaan arvioimatta säännösehdotuksen suhde rahanpesuun. Vain viimeisessä kappaleessa on melko ylimalkainen viittaus rahanpesun kohteen menettämistä koskevaan rikoslain 32 luvun 12 :ään ja tapaukseen KKO 2012:60. Keski-Suomen käräjäoikeuden käsityksen mukaan enempi vertailu johtopäätöksineen on kuitenkin välttämätöntä. Rahanpesurikoksessa on aina kysymys rikoslain 10 luvun 2 tarkoittamasta rikoshyödystä. Ehdotettu säännös tulisikin kattamaan sellaisia tilanteita, joissa on lähtökohtaisesti syytä epäillä rahanpesurikoksen tunnusmerkistön täyttymistä. Toisin päin tarkasteltuna voidaan havaita, että rahanpesun tunnusmerkistön täyttyminen, silloin kun kyse on hyödyn tai omaisuuden vastaanottamisesta, tarkoittaa väistämättä sitä, että sään-
3 3 (7) nösehdotuksen edellytykset hyödyn menettämisestä täyttyvät. Rahanpesua koskevan menettämisseuraamuksen tuomitsemisen edellytykset ovat kuitenkin olennaisesti suppeammat kuin säännösehdotuksessa. Rahanpesun menettämisseuraamus on esinekonfiskaatiota eikä arvokonfiskaatio tule kyseeseen. Säännösehdotus puolestaan mahdollistaa myös arvokonfiskaation. Esimerkki: Alkurikoksen tekijä siirtää rahanpesijän haltuun suuren rikoshyötynä saamansa rahasumman tarkoituksin, että rahanpesijä häivyttää rahat viranomaisten tavoittamattomiin. Pesijä onnistuu tässä eikä rahaa tavoiteta enää hänen hallustaan. Varattomaksi todettuun alkurikoksen tekijään voidaan kohdistaa koko summaa koskeva arvomääräinen menettämisseuraamus. Varakkaaseen rahanpesijään ei voida rahanpesun perusteella kohdistaa lainkaan menettämisseuraamusta. Esimerkissä syyttäjälle jää toki vaihtoehdoksi vaatia rahanpesijää tuomittavaksi menettämisseuraamukseen ehdotetun yleissäännöksen perusteella. On kuitenkin epäselvää, voidaanko tällainen seuraamus tuomita, koska rahanpesun kohteen osalta pitäisi soveltaa erityissäännöstä, joka estää arvokonfiskaation (KKO 2012:60) aivan kuten esityksen perusteluissakin todetaan. Syytepakkoperiaatteen vuoksi lienee poissuljettu se vaihtoehto, että syyttäjä jättäisi syytteen rahanpesusta nostamatta päästäkseen tehokkaasti esittämään säännösehdotuksen tarkoittaman menettämisseuraamusvaatimuksen. Tällainen toimintamalli olisi tuskin kriminaalipoliittisestikaan perusteltua. Vielä vähemmän perusteltua on kuitenkin se, että rikoshyödyn käsittelemiseen rangaistavalla tavalla osallistuneeseen ei voida kohdistaa yhtä tehokkaita menettämisseuraamuksia kuin lähtökohtaisesti syyttömään kolmanteen henkilöön. Keski-Suomen käräjäoikeus ehdottaa, että säännösten tarkistaminen ulotetaan myös rikoslain 32 luvun 12 :ään. Kyseistä säännöstä tulisi muuttaa siten, että myös rahanpesussa arvokonfiskaatio on mahdollista. 3 Laajennettu hyödyn menettäminen 1 momentti Laajennetussa hyödyn menettämisessä on myös pohjimmiltaan aina kyse rikoslain 10 luvun 2 tarkoittaman hyödyn menettämisestä. Menettämisen kriteerit vain poikkeavat näissä säännöksissä useissa kohdin toisistaan. Rikoslain 10 luvun 2 hyödyn menettäminen on pakollinen, 10 luvun 3 laajennettu hyödyn menettäminen harkinnanvarainen menettämisseuraamus. Tästä asetelmasta syntyy tietty lähtökohtainen jännite laajennetun hyödyn menettämisen tulkintatilanteisiin. Saatetaan päätyä jopa siihen, että rikoshyödyksi määritelty omaisuus määrätään palautettavaksi rikoksentekijälle, kuten tapahtui tapauksessa KKO 2006:51, jossa omaisuuden eli hyödyn katsottiin olevan vieläpä huumausaineen myynnistä peräisin. Samankaltaiseen tulkintaan päädytään jatkossakin aina, kun tuomioistuin ensin joutuu määrittelemään omaisuuden alkuperän ja vasta sitten menettämisen lopulliset kriteerit. Omaisuuden al-
4 4 (7) kuperää koskevan todistustaakan jakautumisella ei ole tällöin merkitystä. Tämä jännite on purettavissa ainoastaan säätämällä myös laajennettu hyödyn menettäminen pakolliseksi seuraamukseksi. Tätä vaihtoehtoa tulisi harkita. Vastapainona pakollisuudelle voitaisiin harkita omaisuuden arvolle määriteltävää alarajaa. Nykyiseen ja ehdotettuun säännökseen liittyvä tarve/kohtuusharkinta tehtäisiin tässä mallissa rikoslain 10 luvun 10 perusteella. Joka tapauksessa olisi syytä vakavasti harkita säännösehdotuksen viimeisen virkkeen pois jättämistä itse säännöksestä. Kyseessä olevaa esimerkkilistaa ei ole pidettävä lähtökohtaisesti erityisen onnistuneena eikä lainkaan tarpeellisena. Korkeintaan kriteereitä voidaan avata perusteluissa, mutta sielläkin korostaa niiden esimerkinomaisuutta. Vaarana on, että luetteloa tultaisiin tulkitsemaan suljettuna kriteeristönä, jonka on kaikilta osin täytyttävä. Tämä tosiasiassa supistaisi laajennetun rikoshyödyn menettämisen soveltamisalaa nykyisestä, ja sitä ilmeisesti ei olla tavoittelemassa. Virkkeessä ehdotetuista kriteereistä lausutaan seuraavaa. Ensinnäkään sitä rikosta, josta omaisuus on peräisin, ei tarvitse selvittää eikä siitä usein saadakaan konkreettista selvyyttä. Näin ollen rikollisuuden vähäisyydellä tai ei vähäisyydellä ei ole ratkaisevaa merkitystä välittömänä arviointikriteerinä. Kysymys ratkeaa hyvin pitkälle omaisuuden määrän ja ehkä myös laadun perusteella. Ylipäätään kovin vähäisiin omaisuusmääriin ei muutoinkaan säännöksellä ole puututtu eikä näin ole tarkoitus tehdä jatkossakaan. Tältä osin viitataan edellä omaisuuden arvoa koskevasta alarajasta esitettyyn. Toisekseen uusien rikosten ehkäisemiskriteeri soveltuu huonosti rikoshyötyyn, josta laajennetussa rikoshyödyn menettämisessä pohjimmiltaan on kysymys. Rikoshyöty on lähtökohtaisesti tuomittava menetetyksi sitä saaneelta, ja kohtuuttomuuksien välttämiseksi voidaan turvautua rikoslain 10 luvun 10 kohtuullistamissäännökseen. Kolmanneksi tulojen saaminen toistuvalla rikollisella toiminnalla on sekin ongelmallinen kriteeri laajennetun rikoshyödyn kohdalla. On ylipäänsä varsin hankalaa selvittää, mikä määrä henkilön tuloista milloinkin on saatu rikollisella toiminnalla. Laajennetussa hyödyn menettämisessä omaisuuden alkuperärikosta ei ole tarpeen konkreettisesti selvittää eikä sitä selvitetä. Tulonsaamiskriteeriä ei menettäväksi tuomittavan omaisuuden perusteella voida siten juurikaan arvioida. Näin ollen arviointi jäisi tehtäväksi käytännössä rikosrekisteristä ilmenevien tietojen perusteella, Tällöin olisi välttämätöntä tutustua aikaisempien tuomioiden sisältöön. Laajennettua rikoshyödyn menettämistä ei ilmeisesti lainkaan voitaisi soveltaa henkilöön, joka on ensimmäistä kertaa tuomittavana rikoksesta. Tällaisella henkilöllä voi kuitenkin olla varsin merkittävä selittämätön varallisuus ja ns. liipasinrikos voi olla esimerkiksi talous- tai huumerikos törkeimmästä päästä. 3 momentti Mietinnössä ei ole pohdittu, onko siirronsaajien henkilöpiirin rajaaminen ylipäätään tarpeellista tai onko voimassa oleva ja myös ehdotettu rajaamistapa eli viittaus takaisinsaannista konkurssi-
5 5 (7) pesään annettuun lakiin, paras mahdollinen. Laajennetussa hyödyn menettämisessä kaiken harkinnan käynnistävänä ja mahdollistavana seikkana on ns. liipasinrikos ja sen tekijä. Usein kysymys on järjestäytyneestä rikollisuudesta tai ainakin rikosten tekemisen tavakseen ottaneista henkilöistä. Nämä henkilöt saattavat siirtää rikollisesta toiminnasta saamaansa hyötyä monien muidenkin tahojen kuin ns. läheisten haltuun. Voidaan jopa arvioida, että vähänkään suunnitelmallisemmin toimivat tekijät pyrkivät siirtämään hyötyä sellaisille henkilöille tai yhtiöihin, joihin laajennettua hyödyn menettämistä nimenomaan ei voida soveltaa. Ei ole nähtävissä syitä, miksi esimerkiksi jengitoverille siirrettyyn omaisuuteen ei voida puuttua, mutta aviopuolison sisarpuolen puolison hallinnoimalle yhtiölle siirrettyyn omaisuuteen voidaan. Keski-Suomen käräjäoikeus esittää harkittavaksi, että henkilöpiirin rajaamisesta luovuttaisiin kokokonaan. Mikäli rajaamisesta ei luovuta, olisi henkilöpiiristä säädettävä ehdotetussa säännöksessä henkilöt nimenomaisesti mainiten eikä viittaussäännöksessä. Kyseistä viitattua säännöstä ei ole säädetty rikosoikeudellisiin tarpeisiin ja se on muutoinkin neljännesvuosisadan takaa. Säätämällä henkilöpiiristä nimenomaisesti rikoslaissa voitaisiin esimerkiksi termille muuten erityisen läheinen henkilö lain esitöissä antaa merkityssisältö, joka vastaisi paremmin nykyajan vaatimuksia. Takaisinsaannista konkurssipesään annetun lain esitöistä ilmenee, että kyseisen lain vastaavalla termillä on aikanaan tarkoitettu lähinnä yhteistaloudessa eläviä avopareja sekä kasvattivanhempia ja -lapsia, ei esimerkiksi toisilleen ilmeisen läheisiä järjestäytyneen rikollisryhmän veriveljiä. 9 Menettämisseuraamusasian käsittely 1 momentti Perusteluissa on selvennetty, että menettämisseuraamus voitaisiin aina käsitellä myös itsenäisenä asiana vastaajan poissaolosta huolimatta oikeudenkäynnistä rikosasioissa annetun lain 8 luvun 11 ja 12 edellytysten vallitessa. Ehdotetun säännöksen sanamuoto on kuitenkin epäselvä, koska siitä voi saada käsityksen, että vastaajan ilmeisesti karttaessa prosessia tälle tulisi aina määrätä edunvalvoja riippumatta siitä, täyttyvätkö poissaolokäsittelyn edellytykset vai eivät. Nähtävästi on haluttu tarkoittaa, että edunvalvoja olisi määrättävä ilmeisesti pakoilevalle vastaajalle tilanteessa, jossa hänen henkilökohtaista läsnäoloaan pidetään lähtökohtaisesti välttämättömänä joko euromäärän ylittymisen vuoksi tai muusta syystä. Sanamuotoa tulisi selventää esimerkiksi lisäämällä sana henkilökohtaisesti sanan kutsuttuna
6 6 (7) eteen; poissaolokäsittelyynkin näet kutsutaan. KESKI-SUOMEN KÄRÄJÄOIKEUDEN EHDOTTAMAT TARKISTUKSET Rikoslain 10 luvun 8 soveltuvuus muualla lainsäädännössä oleviin menettämisseuraamuksiin Rikoslain 10 luvun 8 sanamuodon mukaan säännöstä sovelletaan vain silloin, kun menettämisseuraamus muutoin perustuisi saman luvun 4 tai 5 :ään. Viittausta muualle lainsäädäntöön ei ole. Menettämisseuraamuksista on kuitenkin edelleen säännöksiä muualla lainsäädännössä. Varsin usein sovellettavaksi tulee huumausainerikoksia koskeva rikoslain 50 luvun 6, joka on pakollinen menettämisseuraamus ja siten ankarampi kuin rikoslain 10 luvun 4 2 momentti. Kyse on pakottavasta erityissäännöksestä. Rikoslain 50 luvun 6 2 momentissa on viittaussäännös 10 lukuun. Vuoden 2002 uudistuksen esitöistä ilmenee, että tarkoitus on ollut saattaa 10 luvun 8 arvokonfiskaatiota koskeva säännös sovellettavaksi myös esimerkiksi huumausainerikoksen tekovälineisiin. Ongelma ei olekaan viittaussäännöksessä, vaan 10 luvun 8 :ssä itsessään, josta puuttuu viittaus muualle kuin 10 lukuun. Keski-Suomen käräjäoikeus esittää, että rikoslain 10 luvun 8 :ää tarkistettaisiin tältä osin. Hyvän mallin tarjoaa ehdotettu uusi rikoslain 10 luvun 5 a. Oikeudenkäynnistä rikosasioissa annetun lain 1 luvun 8 b Oikeudenkäynnistä rikosasioissa annetun lain 1 luvun 7 ja 8 :ssä säädetään perusteista, joilla syyttäjä saa jättää syytteen nostamatta. Perusteisiin sisältyy myös 8 1 kohdan kohtuusperuste. Luvun 8 b mukaan syyttäjä ei kuitenkaan saa jättää menettämisseuraamusta kohtuusperusteella esittämättä. Vain kiertoteitse tämä onnistuu, nimittäin jos koko syyte jätetään nostamatta kohtuusperusteella. Käytännön elämässä tulee kuitenkin vastaan tilanteita, joissa menettämisseuraamusvaatimus voisi olla perusteltua jättää kohtuussyistä esittämättä. Näin on esimerkiksi sovittelutilanteissa, joissa asianosaiset ovat päässeet sovintoon ja vastaaja on korvannutkin sovitun summan asianomistajalle. Mikäli korvaus ei kata koko hyödyn määrää, pitäisi syyttäjän esittää erotusta koskeva menettämisseuraamusvaatimus käräjäoikeudelle, joka mitä ilmeisimmin kuitenkin jättäisi sen kohtuussyistä tuomitsematta. Keski-Suomen käräjäoikeus esittää, että kohtuusperuste lisättäisiin oikeudenkäynnistä rikosasioissa annetun lain 1 luvun 8 b :ään.
7 7 (7) Tapani Koppinen Laamanni Tämän lausunnon on valmistellut käräjätuomari Mikko Jaatinen. Hallinto:menettämislausunto <ASIAKIRJAN TEKSTI>
1 Eduskunnan lakivaliokunnalle Eduskunnan lakivaliokunta on pyytänyt minulta lausuntoa hallituksen esityksestä Eduskunnalle laeiksi rikoslain 10 luvun sekä pakkokeinolain 6 ja 7 luvun muuttamisesta (HE
HE 4/2016 vp. Hallituksen esitys eduskunnalle laeiksi rikoslain 10 luvun sekä pakkokeinolain 6 ja 7 luvun muuttamisesta
Hallituksen esitys eduskunnalle laeiksi rikoslain 10 luvun sekä pakkokeinolain 6 ja 7 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutoksia rikoslain menettämisseuraamuksia
MIETINTÖJÄ JA LAUSUNTOJA BETÄNKANDEN OCH UTLÅTANDEN 43 2015 Rikoslain menettämisseuraamuksia koskevien yleissäännösten tarkistaminen Lausuntokooste Rikoslain menettämisseuraamuksia koskevien yleissäännösten
LAAJENNETTU HYÖDYN MENETTÄMINEN Lapin yliopisto Maisteritutkielma Ville Rutanen Rikosoikeus 2017 Lapin yliopisto, oikeustieteiden tiedekunta Työn nimi: Laajennettu hyödyn menettäminen Tekijä: Ville Rutanen
Lausunto ympäristörikostyöryhmän mietinnöstä
Oikeusministeriö PL 25 00023 Valtioneuvosto Suomen luonnonsuojeluliitto Kotkankatu 9, 00510 HELSINKI, puh. (09) 228 081, faksi (09) 228 08 200 Helsingissä, 3.5.2004 Asia Lausunto ympäristörikostyöryhmän
Mietintöjä ja lausuntoja. Rikoslain menettämisseuraamuksia koskevien yleissäännösten tarkistaminen
Mietintöjä ja lausuntoja BETÄNKANDEN OCH UTLÅTANDEN 3 2015 Rikoslain menettämisseuraamuksia koskevien yleissäännösten tarkistaminen MIETINTÖJÄ JA LAUSUNTOJA BETÄNKANDEN OCH UTLÅTANDEN 3 2015 Rikoslain
SISÄLLYS. N:o 875. Laki. rikoslain muuttamisesta. Annettu Helsingissä 26 päivänä lokakuuta 2001
SUOMEN SÄÄDÖSKOKOELMA 2001 Julkaistu Helsingissä 1 päivänä marraskuuta 2001 N:o 875 895 SISÄLLYS N:o Sivu 875 rikoslain muuttamisesta... 2609 876 metsästyslain 80 :n muuttamisesta... 2615 877 kalastuslain
Rikoksentekovälineen ja rikosesineen menettäminen
Rikoksentekovälineen ja rikosesineen menettäminen Lapin yliopisto Maisteritutkielma Antti Erling Rikosoikeus Syksy 2011 II SISÄLLYS SISÄLLYS... II LÄHTEET... IV LYHENTEET... VII 1. JOHDANTO... 1 1.1 Yleistä...
MENETTÄMISSEURAAMUKSET Helsingin hovioikeuspiirin laatuhanke Työryhmän raportti 11.12.2008 / 19.1.2009 Työryhmän jäsenet Käräjätuomari Jyrki Rinnemaa, puheenjohtaja, Vantaan KO Määräaikainen käräjätuomari
Hallituksen esitys eduskunnalle laeiksi rikoslain 10 ja 44 luvun sekä sakon täytäntöönpanosta annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi rikoslakia